དེས་ན་དར་ལྕོག་ཞེས་པ་འདི་ནི་ཚེ་འདི་ཡི་བདེ་སྐྱིད་ལས།ཕྱི་མའི་དོན་ལ་དེ་ཙམ་གྱིས་ཆེད་དུ་དམིགས་མེད་པ་ལྟ་བུ་ཡིན་པས་ཡ་ཐོག་སྲིད་པའི་བོནད་ནམ་གདོད་མིའི་བོནད་དང་འབྲེལ་བ་ཤིན་ཏུ་ཆེ།ཀླུང་རྟ་ཞེས་པ་འདི་ལ་ནང་གསེས་དམིགས་འདུན་གཉིས་སུ་དབྱེ་ན་ཆོག་པར་སེམས་ཏེ།དཔེར་ན་རང་ཉིད་ཚེ་འདི་ཡི་ཆེད་དུ་རང་གི་ལས་ཀླུང་བསྟོད་ནས་ལྷ་བསོ་བ་དང་དར་ལྕོག་སྒྲོན་པ་སོགས་གདོད་མའི་བོན་དང་།ཡང་གདོད་མའི་བོད་ཀྱི་སྲོལ་རྒྱུན་རིག་གནས་སམ་གདོད་མའི་བོནད་དེ་ལ་མི་ལོ་བརྒྱད་སྟོང་གོང་དུ་གཡུང་དྲུང་བོན་གྱི་ཆོས་ལུགས་ཀྱིས་འཚེ་མེད་ཞི་བ་ཆེན་པོས་གསོ་བཏབ་པའི་རིག་གཞུང་ཕན་བྱེད་རྒྱུ་ཡི་བོན་ཞེ།དཔེར་ན་ཚེ་འདི་ཡི་ཆེད་དུ་ཀླུང་རྟའི་ཙ་ཀྲ་སྣ་ཚོགས་ལ་སོགས་ཀླུང་རྟ་བསོ་བའི་ལས་ཆོག་ལ་འབད་པ་དང་།ཚེ་ཕྱི་མའི་ཆེད་དུ་གཟུང་སྔགས་ཅི་རིགས་འབྲི་ནས་གནས་རི་དང་།དགོན་སྡེར་སྒྲོན་བ་གཉིས་སུ་བྱུང་ཞིང་།འདི་ཡི་ཐོག་མའི་རྒྱུད་རིམ་སྐོར་ལ།གཡུང་དྲུང་བོན་གྱི་ཆོས་ལུགས་དེ་ཉིད་སྲོལ་གཏོད་པ་པོ་སྟོན་པ་གཤེན་རབ་མི་བོ་དེ་ཉིད་ལོ་བརྒྱད་སྟོང་གོང་དུ་བོད་གངས་ཅན་དུ་ཕེབས་པ་མ་ཟད།ཀོང་ཡུལ་ལྷ་རི་གྱང་ཏོའི་དབུ་རྩེ་རུ་ཕེབས་ནས་བོད་ཀྱི་ཡུལ་ལྷ་གཞི་བདག་རྣམས་ལ་མཆོད་བསྟོད་ཕུལ་བ་དང་།ཕྱི་རབས་འགྲོ་བ་སེམས་ཅན་དག་གིས་བོ་ན་ཡུང་བ།བརྟན་ན་འཁོར་བ།སྦད་ན་འགྲོ་བ་སོགས་ཅི་འདོད་ཀྱི་མཐུ་རྐྱེན་སྒྲུབ་པར་ཁས་བླང་བར་གྲག།དེས་ནས་བོད་རྒྱལ་གཉའ་ཁྲི་བཙནད་པོ་ནས་བཟུང་།ད་བར་ལོ་ལྟར་དུས་ཚིག་དེ་ལ་༼བོན་སྟོན་དུས་ཆེན༽་ནམ་ཕྱིས་མིང་ལ་འགྱུར་བ་ཕྱིན་ནས་དེང་༼འཛམ་གླིང་སྤྱི་བསང༽ཟེར་མཁན་འདུགགང་ལྟར་བོད་སྔ་རབས་པས་༼བོན་སྟོན་དུས་ཆེན༽་ཞེས་ཧོར་ཟླ་ལྔ་པའི་ཚེས་བཅོ་ལྔར་བོད་ཁམས་ཡོངས་ཀྱིས་ཡུལ་ལྷ་བསོ་ཞིང་།ཀླུང་རྟ་སྤར་བའི་དུས་ཁྱད་པར་ཅན་ཞིག་ཏུ་བརྩི་སྲོལ་ཡོད་ལ།ཁྱད་པར་དུ་ཀོང་པོ་བ་རྣམས་ལྷ་རི་གྱང་ཏོའི་རྩེ་རུ་རི་བཏོད་ལྷ་བསོ་བ་དང་ཀླུང་རྟ་གཏོར་དུ་ད་ཏ་ཡང་སྔར་སྲོལ་མ་ཉམས་པར་འགྲོ་གི་འདུག༼མདོ་ལས༽བོད་ཀྱི་བོན་པོ་རྣམས་ལ་ཡར་ལ་ལྷ་བསོ་བ་དང་།